open-index/open-wikipedia-markdown huggingface dataset:
მსხლების ციხე

**მსხლების ციხე** — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ მსხლებში, ადგილი ხუმსართა. აგებულია შუა საუკუნეებში.

ციხე მთლიანად დანგრეულია. შემორჩა მხოლოდ კოშკის ნანგრევი და გალავნის ნაშთი. ნაგები დიდი ზომის ყოფილა, ფლეთილი ქვით.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 

კატეგორია:ჯავის მუნიციპალიტეტის ციხესიმაგრეები
კვაისის ჯვარი

**კვაისის ჯვარი** — არქიტექტურული ძეგლი, საკულტო ნაგებობა ონის მუნიციპალიტეტის დაბა კვაისაში აგებულია X-XI საუკუნეებში.

ძეგლი მდებარეობს ტყით დაბურულ მაღალ მთაზე, დაბა კვაისის მახლობლად. დიდი ეკლესიის ფრაგმენტები აგებული ყოფილა წითელი ტუფით. შემორჩენილია ქვის ფილები ორნამენტებით, სიუჟეტური რელიეფებითა და ასომთავრული წარწერებით. რელიეფურ ფილაზე _„გაქცევა ეგვიპტეში“_ მარცხენა მხარეს ამოტვიფრულია ასომთავრული წარწერა: „არსენს და მშობელთა მისთა შეუნდვეს ღმერთმა“.

ფასადების მორთვას სკულპტურული კომპოზიციებით, უძველესი ტრადიცია აქვს. ამ პერიოდის ოსტატები მარტივი ფორმების გამოყენებით აღწევდნენ უდიდეს გამომსახველობას. ქვების მნიშვნელოვანი ნაწილი წაღებულია კვაისას მაღაროს სასადიოლოს ასაშენებლად, რომელიც ამჟამად დანგრეულია.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
* Меписашвили Р., Цинцадзе В. Архитектура нагорной части исторической провинции Грузии - Шида Картли. Тбилиси. 1975. с. 83.

კატეგორია:ონის მუნიციპალიტეტის ტაძრები
კატეგორია:X საუკუნის ეკლესიები
კოდიბინის კოშკი

**კოდიბინის კოშკი** — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ კოდობინაში. აგებულია გვიან შუა საუკუნეებში.

ფლეთილი ქვით ნაგები კოშკი შემორჩენილია ხუთი სართულის დონეზე. ჩრდილო-დასავლეთი კუთხე მთლიანად დანგრეულია. პირველი სართული ამოვსებულია მიწით და ქვით. მეორე სართულის აღმოსავლეთ კედელში მოწყობილია თაღოვანი შესასვლელი, ხოლო ჩრდილოეთ კედელში გაჭრილია არქიტრავული სათოფური.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004

კატეგორია:ჯავის მუნიციპალიტეტის კოშკები
სოლთან ჰაჯიბეკოვი

**სოლთან ისმაილის ძე ჰაჯიბეკოვი** (; დ. 8 მაისი, 1919, შუშა, აზერბაიჯანის დრ — გ. 19 სექტემბერი, 1974, ბაქო, აზერბაიჯანის სსრ) — აზერბაიჯანელი საბჭოთა კომპოზიტორი, დირიჟორი, პედაგოგი. სსრკ-ის სახალხო არტისტი (1973).

## ბიოგრაფია 
სოლთან ჰაჯიბეკოვი დაიბადა 1919 წლის 8 მაისს, ქალაქ შუშაში.

1930 წელს, ორწლიანი დაწყებითი სკოლის დამთავრების შემდეგ, ჰაჯიბეკოვი საცხოვრებლად ბაქოში გადავიდა, სადაც 1936 წლიდან ცხოვრობდა ბიძამისის უზეირ ჰაჯიბეკოვის ოჯახში. საშუალო სკოლის დამთავრების შემდეგ ჩაირიცხა ბაქოს მუსიკალურ კოლეჯში, საყვირის კლასში (ა. კოლპინსკის სტუდენტი).

1939 წელს, კოლეჯის დამთავრების შემდეგ, ჰაჯიბეკოვი ჩაირიცხა აზერბაიჯანის სახელმწიფო კონსერვატორიაში, კომპოზიტორთა ფაკულტეტზე, პროფესორ ბ. ზეიდმანთან, რომელიც 1946 წელს დაამთავრა.

1938–1940 წლებში, კონსერვატორიის სტუდენტობისას, იყო ბაქოს მუსიკალური კომედიის თეატრის ორკესტრს დირიჟორი. 1940–1942 წლებში ხელმძღვანელობდა მაგომაევის სახელობის ფილარმონიის თარზე დამკვრელ მუსიკოსთა აზერბაიჯანულ ანსამბლს. 

1942–1945 წლებში აზერბაიჯანის სახელმწიფო ფილარმონიის ორკესტრის სამხატვრო ხელმძღვანელი.

1948 წლიდან აზერბაიჯანის ფილარმონიის სამხატვრო ხელმძღვანელი.

1948 წლიდან — პედაგოგი, 1965 — პროფესორი, 1969 წლიდან — აზერბაიჯანის კონსერვატორიის (ამჟამად ბაქოს მუსიკალური აკადემია) რექტორი.

გარდაიცვალა 1974 წლის 19 სექტემბერს. დაკრძალეს ბაქოს საპატიო ხეივანში.

## რესურსები ინტერნეტში
* სოლთან ჰაჯიბეკოვი

## სქოლიო
კატეგორია:დაბადებული 8 მაისი
კატეგორია:დაბადებული 1919
კატეგორია:გარდაცვლილი 19 სექტემბერი
კატეგორია:გარდაცვლილი 1974
კატეგორია:აზერბაიჯანელი კომპოზიტორები
კატეგორია:აზერბაიჯანელი დირიჟორები
კატეგორია:სსრკ-ის სახალხო არტისტები
კატეგორია:აზერბაიჯანის სსრ-ის სახალხო არტისტები
კატეგორია:აზერბაიჯანის სსრ-ის ხელოვნების დამსახურებული მოღვაწეები
კატეგორია:აზერბაიჯანის სსრ-ის სახელმწიფო პრემიის ლაურეატები
კატეგორია:შრომის წითელი დროშის ორდენის კავალრები
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:საბჭოთა კავშირის კომუნისტური პარტიის წევრები
კატეგორია:ბაქოში გარდაცვლილები
კატეგორია:ბაქოს საპატიო დაკრძალვის ხეივანში დაკრძალულები
მსხლების ეკლესია

**მსხლების ეკლესია** — არქიტექტურული ძეგლი, საკულტოო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში.

ძეგლი წარმოადგენს ჯავის მუნიციპალიტეტისთვის დამახასიათებელ გუმბათოვან ეკლესიას. ნაგებია შირიმით, ფლეთილი და რიყის ქვით, ასევე, ქართული აგურით. აბსიდი
შვერილწახნაგოვანია. ჩრდილოეთით, დასავლეთით და სამხრეთით მოკლე მკლავებში გაჭრილია თითო კარი. ეკლესიაზე სამი მხრიდან მიდგმული იყო კარიბჭე, რომელთაგან მხოლოდ დასავლეთისაა სრული სახით შემორჩენილი. მასზე, ქართული აგურით ნაშენი სამრეკლოა აღმართული. სამრეკლო ოთხფერდა თუნუქის სახურავითაა გადახურული. ეკლესიის გუმბათი ჩაქცეულია, ყელიც ნაწილობრივ დანგრეულია. მის რვაწახნაგში ოთხი სარკმელია. ინტერიერში შელესილობის კვალი მხოლოდ ფრაგმენტულად შემორჩა.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 

კატეგორია:ჯავის მუნიციპალიტეტის ტაძრები
კროზის ჯუარის ნეკლესიარი

**კროზის ჯუარის ნაეკლესიარი** — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ კროზაში. აგებულია გვიან შუა საუკუნეებში.

დღეისთვის დარბაზული ეკლესიის მხოლოდ ნაშთია შემორჩენილი, შედეგად წყობა არ ჩანს. ყრია ფლეთილი და რიყის ქვები.

ნაეკლესიარის აზომვა ვერ ხერხდება.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004

კატეგორია:ჯავის მუნიციპალიტეტის ტაძრები
კროზის კოშკი

**კროზის კოშკი** — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ კროზაში. აგებულია გვიან შუა საუკუნეებში.

კოშკის ნანგრევი სულხან ვალიევის ეზოშია. ძეგლი ნაშენია ფლეთილი ქვით კირის დუღაბზე.

წყობა ქაოსურია. შემორჩა ერთი სართულის დონეზე.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004

კატეგორია:ჯავის მუნიციპალიტეტის კოშკები
ლეთის კოშკი

**ლეთის კოშკი** — არქიტექტურული ძეგლი, საფორტიფიკაციო ნაგებობა ონის მუნიციპალიტეტის სოფელ ლეთაში. აგებულია გვიან შუა საუკუნეებში.

ფლეთილი ქვით ნაშენი კოშკი საგრძნობლად არის დაზიანებული. სამხრეთი კედელი მთლიანად დანგრეულია. დანარჩენი კედლები შემორჩენილია ხუთი სართულის დონეზე. პირველი სართული ქვითა და ღორღითაა ამოვსებული. მეორე სართულის დასავლეთ კედელში გაჭრილია შეისრულთაღოვანი შესასვლელი.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 

კატეგორია:ონის მუნიციპალიტეტის კოშკები
კობეთის მიქელგაბრიელის ეკლესია

**კობეთის მიქელგაბრიელის ეკლესია** — არქიტექტურული ძეგლი, საკულტო ნაგებობა ონის მუნიციპალიტეტის სოფელ კობეთში. აგებულია X-XIV საუკუნეებში.

ახლანდელი ნაგებობა წარმოადგენს დიდ დარბაზულ ეკლესიას. დასავლეთიდან მიდგმული აქვს კარიბჭე-სამრეკლო. ეკლესია შიგნიდანაც და გარედანაც გალესილია. აფსიდა შვერილია, მომრგვალებული. დარბაზის მთავარ ნაწილს ოთხფერდა გადახურვა აქვს, რომელსაც აფსიდის მსგავსად ცრუგუმბათი ადგას. საერთოდ, ნაგებობის არქიტექტურული გადაწყვეტაც და ექსტერიერიც ძეგლის არაქართულ ხასიათზე მიგვანიშნებს.

ალაგ-ალაგ ფასადებს ამშვენებს X-XIII და XIV საუკუნეების არქიტექტურული დეტალები, რომლებზეც ორნამენტული მოტივი და ჯვრებია გამოსახული. ერთ-ერთ მათგანზე ასომთავრული წარწერაა „...ჯუარ ქრისტეს“.

შეუძლებელია ძეგლის თავდაპირველი სახის აღდგენა, მაგრამ ჩვენამდე მოღწეული ფრაგმენტების მიხედვით, თამამად შეიძლება ითქვას, რომ ამ ადგილზე იდგა X საუკუნის მნიშვნელოვანი ძეგლი.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
* Меписашвили Р., Цинцадзе В. Архитектура нагорной части исторической провинции Грузии - Шида Картли. Тбилиси. 1975. с. 76.

კატეგორია:ონის მუნიციპალიტეტის ტაძრები
კატეგორია:X საუკუნის ეკლესიები
ტირანოვების კოშკი

**ტირანოვების კოშკი** — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში.  აგებულია გვიან შუა საუკუნეებში. 

გეგმით ოთხკუთხა კოშკი ნაგებია ფიქალით, ფლეთილი ქვითა და კირის დუღაბით. კარი გაჭრილია სამხრეთით მეორე სართულის დონეზე. სარკმლები ოთხივე კედელშია დატანებული.

## ლიტერატურა 
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 

კატეგორია:ჯავის მუნიციპალიტეტის კოშკები
კროზის გიორგობის ეკლესია

**კროზის გიორგობის ეკლესია** — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ კროზის სამხრეთ-აღმოსავლეთით. აგებულია გვიან შუა საუკუნეებში.

დღეისთვის დარბაზული ეკლესიიდან ნანგრევები შემორჩა. ძეგლი აშენებულია ძირითადად ტუფის გათლილი აგურით. გადარჩენილი ქვებიდან საინტერესოა ქვა ჯვრით და ქვა დიდი ფოსოთი, რომელიც ემბაზს ან კვარცხლბეკს (ბუნის ქვა) წარმოადგენს. აზომვა ვერ ხერხდება. ტერიტორია დაფარულია ხავსითა და სხვადასხვა მცენარეებით.

## ლიტერატურა
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004

კატეგორია:ჯავის მუნიციპალიტეტის ტაძრები
შუა ერმანის მეექვსე აკლდამა

**შუა ერმანის მეექვსე აკლდამა** — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში.

აკლდამა ნაშენია საშუალო ზომის ფლეთილი ქვითა და კირის დუღაბით. გადახურვა მონგრეული აქვს. ღიობი გაჭრილია აღმოსავლეთით. დასავლეთი კედელი შეჭრილია მიწაში.

## ლიტერატურა 
* შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004

კატეგორია:ჯავის მუნიციპალიტეტის არქეოლოგიური ძეგლები
BPMN - ბიზნეს პროცესების მოდელი და ნოტაცია

**BPMN** (, *ბიზნეს პროცესების *მოდელი *და ნოტაცია*) — ბიზნეს პროცესების მოდელირებისთვის გამოყენებულ პირობითი აღნიშვნების (notation) სისტემა, რომელიც შეიმუშავა Business Process Management Initiative-მა უახლესი ვერსია BPMN 2.0 (2.0.2), წინა ვერსია — 1.2.
მარჯვნივ|მინი|500x500პქ|BPMN ნოტაციით1.1- ით წარმოდგენილი ბიზნეს-პროცესის მოდელირების მაგალითი: პროდუქციის შეკვეთის მოთხოვნის დამუშვება

## აღწერა 
BPMN მთავარი მიზანია, სტანდარტული სიმბოლოების გამოყენებით, შეიქმნას ბიზნეს პროცესის აღმწერი დიაგრამა, რომელიც გასაგები იქნება ყველა ბიზნეს-მომხმარებლისთვის. ბიზნესის მომხმარებლები არიან:

* ბიზნეს ანალიტიკოსები, რომლებიც ქმნიან და აუმჯობნესებენ ბიზნეს პროცესებს.
* ტექნიკური დეველოპერები, რომლებიც უზრუნველყოფენ პროცესების რეალიზებას
* მენეჯერები, რომლებიც მართავენ პროცესებს. შესაბამისად, BPMN წარმოადგენს ბიზნეს პროცესის დიზაინისა და უშუალოდ ბიზნეს-პროცესის დამაკავშირებელ რგოლს.

## ელემენტები 
მინი|სახის ღონისძიებები BPMN 1.1
მოდელირება BPMN-ში ხორციელდება დიაგრამებით, რომლებშიც გამოიყენება გარკვეული რაოდენობის გრაფიკული ელემენტები. ასეთი ვიზუალიზაცია უადვილებს მომხმარებლებს ბიზნეს ლოგიკის გაგებას. არსებობს ელემენტების ოთხი ძირითადი კატეგორია:

* **პროცესის ნაკადის ობიექტები (Flow objects):** მოვლენები (Events), მოქმედებები (activities) და ლოგიკური ოპერატორები / განშტოება (gateways)
* **მაკავშირებელი ობიექტები (Connecting objects):** მომდევრობითი ნაკადი (Sequence flow), შეტყობინების ნაკადი (message flow) და ასოციაცია (association)
* ** როლი (Swim lanes):**  პული (Pool) და ბილიკი (lane)
* ** არტეფაქტები: **მონაცემები, ჯგუფები, და ტექსტური ანოტაციები.

ელემენტების ეს ოთხი კატეგორია გვაძლევს მარტივი დიაგრამების ბიზნეს პროცესების შექმნის საშუალებას.

### პროცესის ნაკადის ობიექტები და მაკავშირებელი ობიექტები 
ნაკადის ობიექტების კონტროლი იყოფა სამ ძირითად ტიპად: მოვლენები (events), მოქმედება (საქმიანობა) და ლოგიკური ოპერატორები (გეითვეი).

## რესურსები ინტერნეტში
* OMG BPMN Specification 
* BPMN Tool Matrix
* BPMN Information Home Page  OMG information page for BPMN.
* BPMN Quick Reference Guide 

კატეგორია:მენეჯმენტი
კატეგორია:სამეცნიერო მოდელირება
გერმანიის საფეხბურთო ბუნდესლიგა 2017-2018

**გერმანიის საფეხბურთო ბუნდესლიგა 2017-2018** — გერმანიის საფეხბურთო ბუნდესლიგის 55-ე გათამაშება. ტურნირის გამარჯვებული ზედიზედ მეექვსედ გახდა მიუნხენის „ბაიერნი“.

## მონაწილეები და მათი სტადიონები
## სქოლიო
კატეგორია:გერმანიის საფეხბურთო ბუნდესლიგის სეზონები
ConIFA

**ConIFA** (Confederation of Independent Football Associations) — საფეხბურთო ორგანიზაცია, რომელიც აერთიანებს ფიფა-ს მიერ უარყოფილ საფეხბურთო ასოციაციებს. დაარსდა 2013 წლის 7 ივნისს. ორგანიზაციის სათავო ოფისი მდებარეობს შვედეთის ქალაქ ლულეოში. ConIFA-მა ფაქტობრივად ჩაანაცვლა N.F.-Board, რომელიც ფუნქციონირდება 2003 წლიდან 2013 წლამდე.

## სქოლიო
კატეგორია:საერთაშორისო საფეხბურთო ორგანიზაციები

კატეგორია:ორგანიზაციები ანბანის მიხედვით
ზურაბ ნიჟარაძე

**ზურაბ (პიკო) ნიჟარაძე** (დ. 4 დეკემბერი, 1928, თბილისი, საქართველო — გ. 25 ივნისი, 2021) — ქართველი მხატვარი. საქართველოს სსრ სახალხო მხატვარი (1979). ღირსების ორდენის კავალერი (2005)

## ბიოგრაფია 
ზურაბ ნიჟარაძემ 1955 წელს დაამთავრა თბილისის სახელმწიფო სამხატვრო აკადემია.

1964-1971 წლებში იყო სამხატვრო აკადემიის ხატვის კათედრის პედაგოგი, 1982-1987 წლებში რექტორი. მუშაობდა მხატვრობის სხვადასხვა დარგში: ფერწერა, გრაფიკა, თეატრალური, კინო და კედლის მხატვრობა. 1955 წლიდან სისტემატურად იღებდა მონაწილეობას საქართველოს რესპუბლიკურ და საბჭოთა კავშირის საკავშირო გამოფენებში, იფინებოდა მსოფლიოს მრავალ ქვეყანაში ქართველ მხატვრებთან ერთად. მისი ნამუშევრები დაცულია: ხელოვნების სახელმწიფო მუზეუმში (თბილისი), თეატრის, მუსიკის, კინოსა და ქორეოგრაფიის მუზეუმში (თბილისი), მხატვართა კავშირში (თბილისი), ტრეტიაკოვის გალერეაში (მოსკოვი), რიო-დე-ჟანეიროს ნაციონალურ გალერეაში (ბრაზილია), ლუდვიგის თანამედროვე ხელოვნების მუზეუმში (აახენი, გერმანია), აშშ-ის, საფრანგეთის, იტალიის, გერმანიის, შვედეთის, საბერძნეთის და სხვა ქვეყნების კერძო კოლექციებში. ზურაბ ნიჟარაძე არის შოთა რუსთაველის სახელობის სახელმწიფო პრემიის ლაურეატი. 2013 წლის 24 დეკემბერს, ხელოვნებაში შეტანილი განსაკუთრებული წვლილისთვის გადაეცა კულტურის სამინისტროს ჯილდო „ხელოვნების ქურუმი“.

2011 წელს რეჟისორმა ოლიკო ჟღენტმა გადაიღო დოკუმენტური ფილმი, სადაც მოთხრობილია ზურაბ ნიჟარაძის შემოქმედებითი მოღვაწეობის შესახებ.

გარდაიცვალა 2021 წლის 25 ივნისს.

## ლიტერატურა
* ვინ ვინაა საქართველოში: ქართული ბიოგრაფიული ცნობარი. –  თბ., 1998-1999. - გვ. 257.

## რესურსები ინტერნეტში
* 
* ზურაბ ნიჟარაძე — ეროვნული ფილმოგრაფია
* ზურაბ ნიჟარაძის ნამუშევრები — ბურუსი – BURUSI

## სქოლიო
კატეგორია:დაბადებული 4 დეკემბერი
კატეგორია:დაბადებული 1928
კატეგორია:გარდაცვლილი 25 ივნისი
კატეგორია:გარდაცვლილი 2021
კატეგორია:ქართველი მხატვრები
კატეგორია:შოთა რუსთაველის სახელობის პრემიის ლაურეატები
კატეგორია:საქართველოს სსრ-ის სახალხო მხატვრები
კატეგორია:საქართველოს ღირსების ორდენის კავალრები
კატეგორია:მხატვრები ანბანის მიხედვით
იოსებ ვატოპედელი

**იოსებ ვატოპედელი** (ერისკაცობაში სოკრატე; დ. 1 ივლისი, 1921, კვიპროსი, პაფოსის რაიონი — გ. 1 ივლისი, 2009) — ათონელი ბერი.

## ბიოგრაფია 
იოსებ ვატოპედელი დაიბადა 1 ივლისს, კვიპროსზე, უვერცხლო მკურნალთა სახელობის მონასტრის ეზოში.

25 წლის, ასაკში მივიდა მთაწმიდაზე წმიდა ანას გამოქვაბულში და შეუერთდა ბერის იოსებ ისიქასტის საძმოს.

1982 წელს გადავიდა კუტლუმუსის წმინდა მონასტერში, სადაც მცირე ხნით ცხოვრობდა მამა პაისისთან და მასოლის მიტროპოლიტ ათანასესთან ერთად.

იოსებ ვატოპედელის საძმო გადადის ვატოპედის წმიდა და დიდ სავანეში, სადაც ააღორძინეს კინოვიური წყობილება. 

ბერი იოსებ ვატოპედელი გარდაიცვალა 2009 წლის 1 ივლისს, ვატოპედის მონასტერში.

ბერი იოსების მიძინებიდან საათნახევრის შემდეგ, მას სახეზე აღებეჭდა ღიმილი, და იგი ყველასათვის დიდ ნუგეშად იქცა.

## რესურსები ინტერნეტში
* იოსებ ვატოპედელი
* იოსებ ვატოპედელი

კატეგორია:დაბადებული 1 ივლისი
კატეგორია:დაბადებული 1921
კატეგორია:გარდაცვლილი 1 ივლისი
კატეგორია:გარდაცვლილი 2009
ნურ ჰასანალი

**ნურ ჰასანალი** (; დ. 13 აგვისტო, 1918, სან-ფერნანდო — გ. 25 აგვისტო 2006, ტრინიდადი და ტობაგო) — ტრინიდადელი სახელმწიფო და პოლიტიკური მოღვაწე, ტრინიდადი და ტობაგოს მეორე პრეზიდენტი (1987-1997 წწ.). პირველი მუსულმანი, რომელიც სახელმწიფოს მეთაური გახდა დასავლეთ ნახევარსფეროში.

## ბიოგრაფია 
იგი ოჯახის მეექვსე შვილი იყო. ნაპარიმის კოლეჯის დასრულების შემდეგ იქვე ასწავლიდა 1938-1943 წლებში. 1943 წელს გაემგზავრა კანადაში ტორონტოს უნივერსიტეტში სწავლის გასაგრძელებლად. 1948-1953 წლებში ეწეოდა კერძო იურიდიულ პრაქტიკას. 1960 წლიდან გენერალურ პროკურატურაში მუშაობს. 1965 წლიდან კი გენერალური ადვოკატის თანაშემწეა, ხოლო ერთი წლის შემდეგ უზენაესი სასამართლოს მოსამართლე. 1978 წლიდან მუშაობდა სააპელაციო სასამართლოში. 

ორგზის (1987 და 1992 წწ.) აირჩიეს ქვეყნის მეთაურის თანამდებობაზე. იგი ითვლებოდა ყველაზე ნეიტრალურ და გაწონასწორებულ პოლიტიკოსად ქვეყნის ისტორიაში. ხელისუფლებაში მოსვლის შემდეგ, როგორც მუსულმანმა საპრეზიდენტო სასახლეში აკრძალა ალკოჰოლური სასმელი. 

დაქორწინებული იყო ზალაიჰარ მუჰამედზე და ჰყავდათ ორი შვილი ხალიდი და ამინუ. უყვარდა ფეხბურთის თამაში. 

ნურ მუჰამედ ჰასანალი გარდაიცვალა 2006 წლის 25 აგვისტოს. 

## რესურსები ინტერნეტში
* Biographical summary from Nalis.
* Noor Hassanali: Trinidad's Living Legend  – Nancy Graydon, *Border Lines*, University of Toronto; Fall 2003.
* Hassanalis 50th Anniversary  – Angela Pidduck

## სქოლიო
კატეგორია:ტრინიდადი და ტობაგოს პრეზიდენტები
კატეგორია:დაბადებული 1918
კატეგორია:დაბადებული 13 აგვისტო
კატეგორია:გარდაცვლილი 2006
კატეგორია:გარდაცვლილი 25 აგვისტო
პაულა-მეი უიკესი

**პაულა-მეი უიკესი** (; დ. 23 დეკემბერი, 1958) — ტრინიდადელი სახელმწიფო და პოლიტიკური მოღვაწე, იურისტი, ტერქსისა და კაიკოსის კუნძულების სააპელაციო სასამართლოს მოსამართლე. ტრინიდადი და ტობაგოს პრეზიდენტი 2018 წლის 19 მარტიდან 2023 წლის 20 მარტამდე. საპრეზიდენტო უფლებამოსილების მიღების შემდეგ იგი გახდა ქვეყნის ისტორიაში პირველი ქალი-პრეზიდენტი.

## ბიოგრაფია 
2018 წლის 5 იანვარს უიკესი წარადგინეს პრეზიდენტობის კანდიდატად ქვეყნის პრემიერ-მინისტრის კიტ როულის წინადადებით, საპარლამენტო ოპოზიციის ლიდერ კამლა პერსად-ბისესართან არსებული დაპირისპირების მოგვარების იმედით. უიკესი არჩევნებში ერთადერთი კანდიდატურა იყო და აირჩიეს ქვეყნის მეთაურად.

## სქოლიო
კატეგორია:ტრინიდადი და ტობაგოს პრეზიდენტები
კატეგორია:დაბადებული 23 დეკემბერი
კატეგორია:დაბადებული 1958
კატეგორია:ტრინიდადი და ტობაგოელი ქალი პოლიტიკოსები
კატეგორია:ქალი პრეზიდენტები
კატეგორია:ჩრდილოეთ ამერიკის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:ცოცხალი ადამიანები
ელგუჯა გვაზავა

**ელგუჯა (გია) გვაზავა** (დ. 22 თებერვალი, 1952, ოჩამჩირე, აფხაზეთის ასსრ, საქართველოს სსრ) — ქართველი პოლიტიკოსი. 2009 წლიდან 2019 წლის 8 აპრილამდე აფხაზეთის ავტონომიური რესპუბლიკის უმაღლესი საბჭოს თავმჯდომარე. ბიოლოგიის მეცნიერებათა დოქტორი.

## ბიოგრაფია 
ელგუჯა გვაზავა დაიბადა 1952 წლის 22 თებერვალს ქალაქ ოჩამჩირეში. 1968 წელს დაამთავრა სოხუმის მე-11 საშუალო სკოლა, ხოლო 1974 წელს — სოხუმის პედაგოგიური ინსტიტუტის ბიოლოგიის ფაკულტეტი. მუშაობდა სკოლაში, შემდეგ სოხუმის სამედიცინო სასწავლებელში, აფხაზეთის სახელმწიფო უნივერსიტეტში, 1989 წლიდან თსუ სოხუმის ფილიალის დოცენტია. სტაჟირება გაიარა პრაღის კარლოვის უნივერსიტეტში. 1991 წლის აფხაზეთის ასსრ-ის უმაღეს საბჭოს არჩევნებში კენჭს იყრიდა ქ. სოხუმის №2 საარჩევნო ოლქში. იყო აფხაზეთის ასსრ-ის უმაღლესი საბჭოს XII მოწვევის დეპუტატი. იყო საქართველოს მწვანეთა მოძრაობის აფხაზეთის რეგიონული ორგანიზაციის „აფხაზეთის მწვანეთა“ თავმჯდომარე. დაამთავრა დიპლომატიური აკადემია 1998 წელს. 1968-1970 წლებში იყო სოხუმის სამედიცინო სასწრაფო დახმარების სანიტარი. 1975 წელს იყო სოხუმის სამედიცინო ტექნიკუმის კომკავშირის განთავისუფლებული მდივანი. 1976 წლიდან იყო გულრიფშის საშუალო სკოლის პედაგოგი, თბილისის სახელმწიფო უნივერსიტეტის ასპირანტი. 1981 წლიდან სოხუმის უნივერსიტეტის ლექტორი, დეკანის მოადგილე. 1986 წლიდან — დოცენტი. აფხაზეთის უმაღლესი საბჭოს თავმჯდომარე. სამეცნიერო ნაშრომების ავტორი. არის აფხაზეთის მწვანეთა მოძრაობის თავმჯდომარე, საქართველოს ეკოლოგიურ მეცნიერებათა აკადემიის წევრ-კორესპონდენტი, საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი მწვანეების პარტია, საქართველოს მე-4 მოწვევის პარლამენტის წევრი როგორც აფხაზეთის არ-ის დეპუტატი და საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.

41 მეცნიერული ნაშრომის ავტორია. საკანდიდატო დისერტაციის დაიცვა 1981 წელს თემაზე — „ახალი კიბოს საწინააღმდეგო პრეპარატების მოქმედება ადამიანისა და ცხოველთა გენეტიკურ აპარატზე“. ჰყავს მეუღლე ორი შვილი და ორი შვილიშვილი. ფლობს რუსულ და ინგლისურ ენებს.

## ლიტერატურა
*გაზ. „აფხაზეთის ხმა“, 25 სექტემბერი, 1991 წელი.

## რესურსები ინტერნეტში
*ელგუჯა გვაზავა — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)

## სქოლიო 
კატეგორია:დაბადებული 22 თებერვალი
კატეგორია:დაბადებული 1952
კატეგორია:აფხაზეთის ავტონომიური რესპუბლიკის უმაღლესი საბჭოს თავმჯდომარეები
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:აფხაზეთის ასსრ-ის XII მოწვევის უზენაესი საბჭოს დეპუტატები
კატეგორია:ცოცხალი ადამიანები
ელის კლარკი

**ელის ემანუელ ინოსენტ კლარკი** (; დ. 28 დეკემბერი 1917, პორტ-ოვ-სპეინი, ტრინიდადი და ტობაგო — გ. 30 დეკემბერი 2010, პორტ-ოვ-სპეინი, ტრინიდადი და ტობაგო) — ტრინიდადელი სახელმწიფო და პოლიტიკური მოღვაწე, ტრინიდადი და ტობაგოს უკანასკნელი გენერალ-გუბერნატორი (1972-1976 წწ.) და პირველი პრეზიდენტი (1976-1987 წწ.).

## ბიოგრაფია 
1941 წელს დაამთავრა ლონდონის უნივერსიტეტის საუნივერსიტეტო კოლეჯი სამართლის ბაკალავრის ხარისხით. სამშობლოში დაბრუნების შემდეგ დაკავდა საადვოკატო პრაქტიკით. არის ტრინიდადის და ტობაგოს 1962 წლის კონსტიტუციის ერთ-ერთი ავტორი. 1954-1956 წლებში მთავარი პროკურორია, ხოლო შემვეგ კოლონიის საქმეთა მინისტრის მოადგილე.  1957-1962 წლებში ვესტ-ინდოეთის ფედერაციის გენერალური პროკურორია. 1962-1968 წლებში ტრინიდადი და ტობაგოს მუდმივი წარმომადგენელია გაეროში და ელჩი აშშ-ში, კანადასა და მექსიკაში. 1972-1973 წლებში კი ტრინიდადი და ტობაგოს გენერალ-გუბერნატორია. 

1976 წელს ტრინიდადი და ტობაგო გახმოცხადდა რესპუბლიკად და კლარკი ამომრჩეველთა კოლეგიამ ერთახმად აირჩია ქვეყნის პრეზიდენტად. 1987 წელს მეორე ვადით აირჩიეს პრეზიდენტად. თანამდებობიდან გადადგა 1987 წელს. 

## რესურსები ინტერნეტში
* ბიოგრაფია
* ელის კლარკის ბიოგრაფია", *Trinidad and Tobago Newsday*, 31 December 2010.

კატეგორია:ტრინიდადი და ტობაგოს პრეზიდენტები
კატეგორია:დაბადებული 1917
კატეგორია:დაბადებული 28 დეკემბერი
კატეგორია:გარდაცვლილი 2010
კატეგორია:გარდაცვლილი 30 დეკემბერი
კატეგორია:ტრინიდადი და ტობაგოს გენერალ-გუბერნატორები
სოკრატესი

**სოკრატეს ბრაზილეირუ სამპაიუ დი სოზა ვიეირა დი ოლივეირა** ( დ. 19 თებერვალი, 1954, ბელენი, პარა, ბრაზილია — გ. 4 დეკემბერი, 2011, სან-პაულუ, ბრაზილია) — ბრაზილიელი ფეხბურთელი და ფეხბურთის მწვრთნელი. თამაშობდა შემტევი ნახევარმცველის პოზიციაზე. ფეხბურთის გულშემატკივრებში უფრო ცნობილია როგორც **სოკრატესი**. 1982 წლის ესპანეთის და 1986 წლის მექსიკის მსოფლიო ჩემპიონატის მონაწილე ბრაზილიის ეროვნული საფეხბურთო ნაკრების შემადგენლობაში. ითვლება ყველა დროის ერთ-ერთ საუკეთესო ბრაზილიელ ფეხბურთელად. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 77-ე ადგილზე დასახელდა.

### სანაკრებო კარიერა 
1979–1986 წლებში ბრაზილიის ეროვნული ნაკრების ღირსებას იცავს, რომლის შემადგენლობაში 60 შეხვედრას ატარებს და 22 ბურთი გააქვს.

### მსოფლიო ჩემპიონატებზე 
სოკრატესმა მსოფლიო ჩემპიონატების 10 შეხვედრაში მიიღო მონაწილეობა და 4 ბურთი გაიტანა.

## მიღწევები
### საკლუბო
;  კორინთიანსი
* პაულისტას ჩემპიონატი (3): 1979, 1982, 1983
;  ფლამენგო
* კარიოკას ჩემპიონატი: 1986
* რიოს თასი: 1986 
### სანაკრებო 
;  ბრაზილია
* კოპა ამერიკა: 1979 (მესამე ადგილი), 1983 (ვიცე-ჩემპიონი)
### ინდივიდუალური 
* პაულისტას ჩემპიონატის საუკეთესო ბომბარდირი: 1976 
* ბრაზილიის ჩემპიონატის ვერცხლის ბურთის მფლობელი: 1980 
* ფიფას XI-ის წევრი: 1982
* სამხრეთ ამერიკის წლის საუკეთესო ფეხბურთელი: 1983
* ყველა დროის ასი უდიდესი ფეხბურთელი „უორლდ სოკერის“ ვერსიით: 1999
* ფიფა-ს ასეული (FIFA 100): 2004
* ბრაზილიური ფეხბურთის მუზეუმის დიდების დარბაზის წევრი 

## ბიბლიოგრაფია 
*  
* 
* 
*  
*  

## პერიოდიკა
* 

## რესურსები ინტერნეტში
* Brasil · Resultados Históricos
* Campeonatos Estaduais (State Championships) 

## სქოლიო
კატეგორია:დაბადებული 19 თებერვალი
კატეგორია:დაბადებული 1954
კატეგორია:გარდაცვლილი 4 დეკემბერი
კატეგორია:გარდაცვლილი 2011
კატეგორია:ბრაზილიელი ფეხბურთელებიკატეგორია:ფიფას 100-ეული
კატეგორია:ბრაზილიის ნაკრების ფეხბურთელები
კატეგორია:ბრაზილიის საფეხბურთო ჩემპიონატის ფეხბურთელები
კატეგორია:კორინთიანსის ფეხბურთელები
კატეგორია:სერია A-ს ფეხბურთელები
კატეგორია:ფიორენტინას ფეხბურთელები
კატეგორია:1979 წლის კოპა ამერიკის ფეხბურთელები‎
კატეგორია:1983 წლის კოპა ამერიკის ფეხბურთელები‎კატეგორია:ბრაზილიელი ფეხბურთის მწვრთნელები
კატეგორია:1982 წლის მსოფლიო საფეხბურთო ჩემპიონატის ფეხბურთელები
კატეგორია:1986 წლის მსოფლიო საფეხბურთო ჩემპიონატის ფეხბურთელები
კატეგორია:ანტიფაშისტები
ენტონი კარმონა

**ენტონი კარმონა** (; დ. 7 მარტი, 1953) — ტრინიდადელი მოსამართლე და პოლიტიკოსი. ტრინიდადი და ტობაგოს მეხუთე პრეზიდენტი (2013-2018 წწ.). 

2013 წელს არაპირდაპირ საპრეზიდენტო არჩევნებში იყო ერთადერთი კანდიდატი. ამომრჩეველთა კოლეგიამ ერთხმად აირჩია პრეზიდენტად. ენტონი კარმონამ პრეზიდენტის თანამდებობა დაიკავა ჰეიზლი კროუფორდის სტადიონზე გამართული სახალხო ცერემონიის შემდეგ. 

## რესურსები ინტერნეტში
* 

კატეგორია:ტრინიდადი და ტობაგოს პრეზიდენტები
კატეგორია:დაბადებული 1953
კატეგორია:დაბადებული 7 მარტი
კატეგორია:ცოცხალი ადამიანები
ინტერაქტიული ხელოვნებისა და მეცნიერების აკადემია

**ინტერაქტიული ხელოვნებისა და მეცნიერების აკადემია** (, შემოკლებით **AIAS**) — არაკომერციული ორგანიზაცია, დაარსებული ენდრიუ ზაკერის მიერ 1992 წელს. მისი მიზანია „ინტერაქტიული ხელოვნებისა და მეცნიერების“, ელექტრონული გართობისა და ვიდეო თამაშების განვითარება და პოპულარიზაცია. აკადემია ყოველწლიურად ორგანიზებას უკეთებს D.I.C.E. Awards-ის დაჯილდოების ცერემონიასა (2012 წლამდე ეწოდებოდა Interactive Achievement Awards) და  D.I.C.E. Summit-ის კონფერენციების სერიას ვიდეო თამაშების დეველოპერთათვის. 

## რესურსები ინტერნეტში
* 
* 
* DICE Summit

## სქოლიო
კატეგორია:ინტერაქტიული ხელოვნებისა და მეცნიერების აკადემია
კატეგორია:ვიდეო თამაშების ორგანიზაციები
კატეგორია:1998 წელს დაარსებული დაჯილდოების ცერემონიები
კატეგორია:ვიდეო თამაშების დაჯილდოების ცერემონიები
კატეგორია:ინტერაქტიული ხელოვნებისა და მეცნიერების ჯიდლოს მფლობელები
კატეგორია:1992 წელს დაარსებული ორგანიზაციები
კატეგორია:ორგანიზაციები ანბანის მიხედვით
გორის მეექვსე საჯარო სკოლა

**სსიპ - ქალაქ გორის №6 საჯარო სკოლა** — ქალაქ გორის ზოგადსაგანმანათლებლო დაწესებულება. გორის ერთ-ერთი უძველესი სკოლა.

მდებარეობს ქალაქის სამხრეთ ნაწილში, რუსთაველის 24 ნომერში. 2015 წლიდან სკოლის დირექტორია მარიამ ნუცუბიძე. მოსწავლეთა რაოდენობა — 579. სწავლება მიმდინარეობს ქართულ ენაზე.

## სქოლიო 
კატეგორია:გორის სკოლები
ჩაის ნახევარფაბრიკატის მახარისხებელი ქარხანა

**ჩაის ნახევარფაბრიკატის მახარისხებელი ქარხანა** შედგება მკვებავი ბუნკერის, საჭრელების, ელევატორების, მახარისხებელი ჩარჩოებისაგან. მანქანის ჩარჩოზე გადაჭიმულია ბადეები, რომელთა უჯრედები სხვადასხვა ზომისაა. ჩარჩო ჰორიზონტალურ სივრცეში ასრულებს წრიულ-გადატანითს მოძრაობას. ნახევარფაბრიკატი მკვებავი ბუნკერიდან გადაეცემა საჭრელს, შემდეგ ჩამჩებიან ელევატორსა და ზედა მახარისხებელ ჩარჩოს. პირველი საჭრელის ორივე ლილვაკი ერთნაირი სიჩქარით ბრუნავს, ამიტომ ჩაი ნაკლებად ქუცმაცდება და წვრილი ფრაქცია მსხვილისაგან ადვილად გამოიყოფა. გამოცრილი ჩაი გროვდება ტომრებში, ხოლო გაუცრელი გადაეცემა ქვედა მახარისხებელ ჩარჩოს, რომელსაც ორი შეწყვილებული ფრთა აქვს. პირველ ფრთაზე ჩაი გაივლის მეორე საჭრელს, რომლის ლილვაკები სხვადასხვა სიჩქარით ბრუნავს. დაჭრილი ჩაი გადაეცემა მეორე ფრთას, იცრება და ტომრებში გროვდება. დარჩენილი მსხვილი ფრაქცია ელევატორით გადადის მესამე საჭრელზე და შემდეგ ქვედა ფრთაზე ხარისხდება. ბოლო ფრთიდან გამოსულ მსხვილ ფრაქციას განმეორებით ახარისხებენ.

## ლიტერატურა 
კატეგორია:მეჩაიეობა
ელექტროდი

300px|right
**ელექტროდი** ( — გზა) — მეტალის ან ნახშირის ღერო, ან ფირფიტა, რომელიც ჩაშვებულია ელექტროლიტის ხსნარში. ხსნარში ორ ელექტროდს უშვებენ. დენის წყაროს მიერთებისას ერთ-ერთი ელექტროდი იმუხტება დადებითად —  მას ანოდი ეწოდება, მეორე კი უარყოფითად — მას კათოდი ეწოდება.

## რესურსები ინტერნეტში 
* ენციკლოპედია „ბრიტანიკა“
ქიმიური წონასწორობა

**ქიმიური წონასწორობა** — სარეაქციო სისტემის მდგომარეობა, რომლის დროსაც პირდაპირი და საპირისპირო რეაქციების სიჩქარეები ტოლია. ქიმიური წონასწორობის დამყარების შემდეგ  რეაქციაში მონაწილე ნივთიერებების კონცენტრაცია უცველელი რჩება, მაგრამ რეაქცია შეიძლება მაინც მიმდინარეობდეს. ამ დროს რეაქცია პირდაპირი და საპირისპირო მიმართულებით გრძელდება, თუმცა დროის ერთეულში ისეთივე რაოდენობის რეაქციის პროდუქტები მიიღება, რამდენიც კვლავ საწყის ნივთიერებად იშლება. ამიტომ, ქიმიურ წონასწორობას დინამიურ, ან მოძრავ წონასწორობას უწოდებენ.

ქიმიურ წონასწორობაზე მოქმედი ფაქტორები:

* *ტემპერატურა* — ტემპერატურის გაზრდისას წონასწორობა გადაიხრება ენდოთერმული რეაქციის მიმართულებით, ხოლო შემცირებისას — ეგზოთერმული რეაქციის მიმართულებით.

* *წნევა* — წნევის გაზრდისას წონასწორობა გადაიხრება რეაქციის იმ მიმართულებით, სადაც ნივთიერებათა რაოდენობა (მოლებში) ნაკლებია, შემცირებისას კი პირიქით. ეს პრინციპი მხოლოდ აირადი ნივთირებების შემთხვევაში მოქმედებს.

* *კონცენტრაცია* — რეაქციის პროდუქტების კონცენტრაციის გაზრდისას წონასწორობა გადაიხრება რეაგენტთა მხარეს, ხოლო რეაგენტთა კონცენტრაციის გაზრდისას პროდუქტების მიღების მხარეს.

კატალიზატორი **არ მოქმედებს** ქიმიურ წონასწორობაზე, რადგან იგი თანაბრად ზრდის როგორც პირდაპირი, ასევე საპირისპირო რეაქციის სიჩქარეს.

დამოკიდებულება, რომლის შესაბამისადაც მოქმედებენ ზემოთ დასახელებული ფაქტორები ქიმიურ წონასწორობაზე პირველად ასახა ცნობილმა ფრანგმა ქიმიკოსმა, ანრი ლე შატელიემ. 1885 წელს მან თავისი პრინციპი ასეთი სახით წარადგინა:

## ლიტერატურა
* Mainly concerned with gas-phase equilibria.
*
*

## რესურსები ინტერნეტში
* ქიმიური წონასწორობა — ენციკლოპედია „კრუგოსვეტი“

კატეგორია:ქიმია
კატეგორია:ქიმიური კინეტიკა
ჩვენ ვიყიდეთ ზოოპარკი

**ჩვენ ვიყიდეთ ზოოპარკი** () — ამერიკული კომედიური ფილმი, რომლის რეჟისორია კამერონ ქროუ. დაფუძნებულია რეალურ ამბავზე და გადაღებულია ბენჯამინ მის ამავე სახელწოდების წიგნის მიხედვით. ფილმის დისტრიბუტორია 20th Century Fox. პრემიერა შედგა 2011 წელს 23 დეკემბერს აშშ-ში. მთავარ როლებს ასრულებენ მეტ დეიმონი და სკარლეტ იოჰანსონი. 

## სიუჟეტი 
ორი შვილის მამა ბენჯამინ მი ცხოვრების რთული პერიოდის შემდეგ გადაწყვეტს იყიდოს ახალი სახლი. რამდენიმე ვარიანტის ნახვის შემდეგ, არჩევანს შეაჩერებს ერთ-ერთზე. თუმცა ვერც კი წარმოიდგენს, რომ ეს იქნება ნაბიჯი დიდი თავგადასავლისკენ. აღმოჩნდება, რომ ეს სახლი არის ზოოპარკი. ბენჯამინი გადაწყვეტს გარდაქმნას და განაახლოს ის, რათა ყველა მსურველს შეეძლოს ზოოპარკის მონახულება. მას ამაში დაეხმარება მისი ოჯახი და ახალი მეგობრები. მათ წინ დიდი გამოწვევები დგას.

## რესურსები ინტერნეტში 
* 
* 
* „ჩვენ ვიყიდეთ ზოოპარკი“ — Rotten Tomatoes
* 

## სქოლიო
კატეგორია:2011 წლის ფილმები
კატეგორია:ინგლისურენოვანი ფილმები
კატეგორია:2010-იანი წლების კომედიურ-დრამატული ფილმები
კატეგორია:20th Century Fox-ის ფილმები
კატეგორია:Dune Entertainment-ის ფილმები
კატეგორია:ბიოგრაფიებზე დაფუძნებული ფილმები
კატეგორია:კამერონ ქროუს ფილმები
კატეგორია:კომედიური ფილმები
უეფა-ს ჩემპიონთა ლიგა 2018-2019

**უეფა-ს ჩემპიონთა ლიგა 2018-19** — უეფა-ს მიერ მოწყობილი ჩემპიონთა ლიგის 64-ე გათამაშება (27-ე იმის შემდეგ, რაც ტურნირს ჩემპიონთა ლიგა დაერქვა).
დაიწყება 2018 წლის 26 ივნისს საკვალიფიკაციო ეტაპით და დასრულდა 2019 წლის 1 ივნისს მადრიდში, ვანდა მეტროპოლიტანოზე გამართული ფინალით.

## ახალი ფორმატი
## თარიღები 
## ასოციაციათა რეიტინგი
თუ რამდენი წარმომადგენელი ეყოლება ქვეყნის ასოციაციას ტურნირზე დამოკიდებულია მის მდებარეობაზე უეფა-ს ასოციაციათა რეიტინგში. 2016 წლის 9 დეკემბერს უეფა-მ დაამტკიცა ახალი ფორმატი, რომელიც ძალაში შევა 2017-2018 წლების სეზონის შემდეგ. მთავარი ცვლილებები ასოციაციების მიერ წარდგენილ კლუბთა რაოდენობას შეეხო, კერძოდ:

* ასოციაციათა რეიტინგის პირველ ოთხეულში მყოფ თითოეულ ასოციაციას ეყოლება 4 წარმომადგენელი (ოთხივე ავტომატურად კვალიფიცირდება ჯგუფურ ეტაპზე).
* ასოციაციათა რეიტინგის მე-5 და მე-6 ადგილზე მყოფ თითოეულ ასოციაციას ეყოლება 3 წარმომადგენელი (ორი ჯგუფურ ეტაპზე, ერთი - შესარჩევ ეტაპზე).   
* ასოციაციათა რეიტინგის 7-15 ადგილზე მყოფ თითოეულ ასოციაციას ეყოლება 2 წარმომადგენელი (ორივე შესარჩევ ეტაპზე).
* ასოციაციათა რეიტინგის 16-55 ადგილზე მყოფ თითოეულ ასოციაციას (ლიხტენშტაინის გარდა, რადგან იგი არ ატარებს ეროვნულ ჩემპიონატს. ლიხტენშტაინის თასის გამარჯვებული კვალიფიცირდება ევროპის ლიგის შესარჩევ ეტაპზე, ხოლო ზოგიერთ ლიხტენშტაინის კლუბს აქვს შვეიცარიის ეროვნულ ჩემპიონატებში ასპარეზობის უფლება) ეყოლება ერთი წარმომადგენელი (შესარჩევ ეტაპზე).

2018-2019 წლების უეფა-ს ჩემპიონთა ლიგის გათამაშებისთვის ძალაშია უეფა-ს 2017 წლის ასოციაციათა რეიტინგი, რომელიც ეყრდნობა უეფა-ს წევრი ასოციაციების წარმომადგენელთა ასპარეზობას ევროსარბიელზე 2012-2013 წლების სეზონიდან 2016-2017 წლების სეზონის ჩათვლით.

ასოციაციათა რეიტინგიდან გამომდინარე განსაზღვრული კლუბების რაოდენობის გარდა ასოციაციას შეიძლება ჰყავდეს დამატებითი წარმომადგენელი, რომელიც 2017-2018 წლების ან ჩემპიონთა ლიგის, ან ევროპის ლიგის გამარჯვებულია.

უეფა-ს 2017 წლის ასოციაციათა რეიტინგი:

|

|

|}

## კლუბების გადანაწილება სტადიების მიხედვით

## საკვალიფიკაციო ეტაპი
## ფინალური ფაზა
## გოლეადორები
## სქოლიო
2018-2019
კატეგორია:2018 წელი ფეხბურთში
კატეგორია:2019 წელი ფეხბურთში
ემუს ომი

**ემუს ომი** (), ასევე ცნობილია, როგორც **ემუს დიდი ომი** () და **სირაქლემას ომი** — ავსტრალიაში ჩატარებული წარუმატებელი სამხედრო ოპერაცია ველური ბუნების წინააღმდეგ, რომელიც 1932 წლის ბოლოს ჩატარდა. ოპერაციის მიზანი საზოგადოებრივი შეშფოთების შემცირება იყო, რომელიც კამპიონში, დასავლეთი ავსტრალიაში ემუს რაოდენობის ზრდით იყო გამოწვეული. ემუს პოპულაციის შემცირების წარუმატებელ მცდელობას, რომელიც ავსტრალიის მკვიდრი მსხვილი ფრინველია, ლევისის იარაღით აღჭურვილი ჯარისკაცები ცდილობდნენ, შედეგად მედიაში ამ ოპერაციას „ემუს ომი“ ეწოდა. მიუხედავად იმისა, რომ ოპერაციის შედეგად გარკვეული რაოდენობის ფრინველი დაიღუპა, ემუს პოპულაცია შენარჩუნდა და განაგრძო ავსტრალიელი ფერმერების მოსავლის განადგურება.

## წინაისტორია 
thumb|left|ნასვენი მიწა ემუს შემდეგ
პირველი მსოფლიო ომის შემდეგ, ბევრი ყოფილი ავსტრალიელი სამხედრო პირი, რამდენიმე ბრიტანელ ვეტერანთან ერთად, დასავლეთ ავსტრალიაში ფერმერობით დაკავდა, ხშირად მარგინალურ ადგილებში. 1929 წელს, დიდი დეპრესიის დაწყებისთანავე, ავსტრალიის მთავრობამ ფერმერებს ხორბლის მოსავლის გაზრდის მიზნით დახმარების პირობა დაუდო, თუმცა, მთავრობას დაპირებული სუბსიდია არ გაუწია. მიუხედავად რეკომენდაციებისა და დაპირებული სუბსიდიებისა, ხორბლის ფასები კვლავ ეცემოდა და 1932 წლის ოქტომბრისთვის სიტუაცია უფრო მწვავე გახდა: ფერმერები ემზადებოდნენ სეზონის მოსავლის ასაღებად, იმავდროულად ფერმერები იმუქრებოდნენ ხორბლის დატვირთვაზე უარის თქმით.

ფერმერების წინაშე მდგარი სირთულეები კიდევ უფრო გაიზარდა მას შემდეგ, რაც 20 000 ემუ ჩამოვიდა ამ ტერიტორიებზე. ემუ სეზონურად, რეგულარულად მიგრირებს კონტინენტის შიდა რეგიონებიდან სანაპირო რეგიონებში. დასავლელ ავსტრალიელი ფერმერების მიერ სუფთა მიწისა და დამატებით წყლის მიწოდების შედეგად, ემუსთვის დამუშავებული მიწები საცხოვრებლად საუკეთესო გარემო გამოდგა, შედეგად, მათ დაიწყეს ფერმის ტერიტორიაზე ჩასახლება, კერძოდ კი ქალაქ ჩენდლერისა და უალგულანის გარშემო.

## სქოლიო
კატეგორია:ემუ
კატეგორია:1932 წელი ავსტრალიაში
კატეგორია:სამხედრო ოპერაციები
ჩაის სასხლავი აპარატი

**ჩაის სასხლავი აპარატი** — მანქანა, რომელსაც იყენებენ ჩაის შპალერების გასასხლავად, დუყების წარმოქმნის ინტენსიფიკაციისა და შპალერისათვის მანქანური კრეფისათვის მოსახერხებელი ფორმის მისანიჭებლად. ყოფილ სსრკ-ის პლანტაციებში იყენებდნენ საკიდ (ტრაქტორზე, თვითმავალ შასზე ან ჩაის საკრეფ მანქანაზე) და ხელის ჩაის სასხლავ აპარატებს. საკიდი ჩაის სასხლავი აპარატი ბშპ-1 განკუთვნილია ვაკეზე და 8°-მდე ფერდობებზე გაშენებული პლანტაციების გასასხლავად. მისი ძირითადი კვანძებია სეგმენტურ-მჭრელი ტიპის შპალერული და გვერდითი სხვლის მექანიზმები და საკიდი სისტემა. პლატფორმიან სასხლავ მოწყობილობას აქვს მოძრავი და უძრავი რკალები. უძრავი რკალი მიმმართველია. ჩაის სასხლავი აპარატის შპალერების გასწვრივ გადაადგილებისას ბუჩქის ვარჯში ჩაღრმავებული შპალერული გასხვლის მექანიზმი ერთ სიმაღლეზე ჭრის ერთწლიან ნაზარდს, ხოლო გვერდითი სხვლის დანები ერთდროულად სხლავენ შპალერებს გვერდებიდან. ჩაის სასხლავი აპარატი აპპ-600-ის დანიშნულებაა 80 სმ-ზე მეტი სიმაღლის ბუჩქების ნახევრად მძიმე სხვლა. აპარატის მჭრელ მოწყობილობაში შედის სასხლავი რკალი, ამძრავი მექანიზმი და ვერტიკალური დანა. აპარატის შპალერის გასწვრივ გადაადგილებისას ვერტიკალური დანა ჭრის ბუჩქების გადახლართულ ტოტებს და უზრუნველყოფს აპარატის თავისუფალ გადაადგილებას, სასხლავი რკალი კი ბუჩქს სხლავს. ორივე აპარატს ჰკიდებენ თვითმავალ შასიზე ტ-16მმჩ. აპარატებს ამუშავებს შასის სიმძლავრის წასართმევი ლილვი.

ხელის ჩაის სასხლავი აპარატები ჩპრ-700 და ჩპრ-1 განკუთვნილია ფერდობებზე და მცირეკონტურიან მონაკვეთებზე გაშენებული პლანტაციების ფორმირებისათვის. მათი მუშა ორგანოებია მარცხენა და მარჯვენა უძრავი და მოძრავი დანები. შპალერებს, როგორც წესი, ორი გავლით სხლავენ. ეს ორი აპარატი ერთმანეთისაგან განსხვავდება მჭრელი რკალის სიმრუდის რადიუსითა და პირმოდების განით. ხელის ჩაის საკრეფი აპარატი პპმ-0,5 განკუთვნილია ფერდობებზე და დასერილ ადგილებზე გაშენებული პლანტაციების ნახევრად მძიმე სხვლისათვის. მისი მჭრელი აპარატი ბრტყელია, აქვს სეგმენტებიანი ქვედა უძრავი და ზედა მოძრავი დანები. ბუჩქებს ორივე მანქანა სხლავს მთელ სიგანეზე, მიწიდან 35-40 სმ-ის სიმაღლეზე. ორივეს ამუშავებს მოტოხერხ „დრუჟბას“ ძრავა.

## იხილეთ აგრეთვე 
* ჩაის ბუჩქის გასხვლა

## ლიტერატურა 
* *შხვაცაბაია ჟ.*, *ბეჟანიშვილი გ.*, სოფლის მეურნეობის მანქანები, ნაწ. 2, თბ., 1982 წელი.

კატეგორია:მეჩაიეობა
ჩაის საშრობი ღუმელი

**ჩაის საშრობი ღუმელი** — ჩაის ფოთოლში მიმდინარე ფიზიკურ-ქიმიური, ბიოლოგიური და სხვა პროცესების შესაწყვეტი და ფოთლის ტენიანობის ტექნოლოგიურ ნორმამდე დასაყვანი მანქანა. ჩაის საშრობი ღუმელი არის კონვეიერული საშრობი, რომელშიც ჩაის ფოთოლი და საშრობი აგენტი ურთიერთსაწინააღმდეგო მიმართულებით მოძრაობენ. მანქანის ძირითადი ნაწილებია მკვებავი დახრილი კონვეიერი, კონვეიერებიანი საშრობი კამერა და ცეცხლმილა კალორიფერი. მკვებავი კონვეიერის თავში მოწყობილია ჩამტვირთავი ბუნკერი და ჩაის ფენის გამასწორებელი მექანიზმი. საშრობი საკანი ლითონის დახურული კოლოფია. მასში მოთავსებულია ოთხი ფირფიტოვანი კონვეიერი მვარდნი პერფორირებული ფირფიტებითურთ, რის გამოც შესაძლებელია კონვეიერების ორივე შტოს გამოყენება. მუშა საკანი ტორსული მხრიდან შეერთებულია კალორიფერის კოლოფთან, რომელშიც მოთავსებულია მილების კონა. კალორიფერის წინა ნაწილში მოთავსებულია საცეცხლე მფრქვევანითურთ.

მკვებავი კონვეიერის ბუნკერში ჩაყრილი ჩაი გაივლის ფენის გასასწორებელ მექანიზმს, გაიშლება კონვეიერის ზედაპირზე და გადაეცემა საშრობი საკნის ზედა კონვეიერს. 100-105 °C-მდე გახურებულ ჰაერს ვენტილატორი ჭირხნის საშრობი საკნის ქვედა კონვეიერის ქვეშ. ჩაის ფოთოლი თანამიმდევრობით გაივლის კონვეიერების ყველა შტოს (ზემოდან ქვემოთ), შეხვდება საშრობი აგენტის აღმავალ ნაკადს, გაშრება ისე, რომ ტენიანობა 3-4 % დარჩეს, და მბრუნავსეგმენტიანი დოლისა და ტრანსპორტიორის საშუალებით საშრობი საკნიდან გამოიტვირთება.

## ლიტერატურა 
კატეგორია:მეჩაიეობა
ნორვეგიული ტყე

„**ნორვეგიული ტყე**“ ( ნორუვეი ნო მორი) — იაპონელი მწერლის ჰარუკი მურაკამის რომანი. გამოქვეყნდა 1987 წელს. 2010 წელს გამოვიდა ამავე სახელწოდების ფილმი, რომლის რეჟისორია ან ჰუნგ ჩანი. 

## სიუჟეტი 
წიგნი მოგვითხრობს სტუდენტი ბიჭის, ტორუ ვატანაბეს შესახებ, რომელიც სწავლობს ტოკიოში. ის მშვიდი და გაწონაწორებული ახალგაზრდაა. ის შეყვარებულია ნაოკოზე. ვატანაბესა და ნაოკოს საერთო მეგობრის - კიზუკის გარდაცვალების შემდეგ მათი ცხოვრება იცვლება. ვატანაბე აგრძელებს სწავლას უნივერსიტეტში, ნაოკოს კი უჭირს რეალობის მიღება. მის ცხოვრებაში გამოჩნდება კიდევ ერთი გოგონა მიდორი, რომელიც ნაოკოსგან განსხვავებით სიცოცხლით აღსავსეა. ვატანაბეს მოუწევს გააკეთოს არჩევანი ამ ორ გოგონას შორის.

## რესურსები ინტერნეტში 
* ნორვეგიული ტყე 
* ჰარუკი მურაკამის „ნორვეგიული ტყე“ 

კატეგორია:ჰარუკი მურაკამის ნაწარმოებები
კატეგორია:ჰარუკი მურაკამი
Treyarch NGL

**Treyarch NGL** — თამაშის ძრავა, შემუშავებული ამერიკული კომპანია Treyarch-ის მიერ შიდა გამოყენებისთვის.

## მახასიათებლები
ზოგიერთ წყაროზე დაყრდნობით, ძრავა შექმნილია id Software-ის id Tech 3-ის ბაზაზე. პირველი თამაში, რომელიც გამოიყენებს აღნიშნულ ძრავს არის სპორტული სიმულატორი „NHL 2K3“, გამოცული 2002 წელს. მას შემდეგ დაიხვეწა ძრავის მახასიათებლები. Treyarch NGL მრავალპლატფრომული ძრავაა და გააჩნია ოპერაციული სისტემების Windows-ის  და Mac OS X-ის, აგრეთვე სათამაშო კონსოლების Xbox, Xbox 360, PlayStation 2, PlayStation 3, PlayStation Portable, GameCube-სა და Wii-ის მხარდაჭერა.

Treyarch NGL შეუძლია ფართო გახსნილი და დახურული სივრცის გადამუშავება. გამოსახულების დამუშავებისთვის რეალიზებულია დიდი რაოდენობით პოსტ-ეფექტები. გააჩნია პერსონაჟების და გარემოს რბილი დიმიური შუქჩრდილები. უკანასკნელი თამაში, რომელშიც ძრავი გამოიყენეს იყო „Call of Duty 3“.

## თამაშები
* „NHL 2K3“ - 2002, Treyarch
* „Kelly Slater's Pro Surfer“ - 2002, Treyarch
* „Spider-Man“- 2002, Treyarch
* „Minority Report: Everybody Runs“- 2002, Treyarch
* „Spider-Man 2“ - 2004, Treyarch
* „Ultimate Spider-Man“ - 2005, Treyarc
* „Call of Duty 2: Big Red One“ - 2005, Treyarch
* „Call of Duty 3“ - 2006, Treyarch

## რესურსები ინტერნეტში
* 
* 
* 

კატეგორია:ვიდეო თამაშების ძრავები
კატეგორია:პროპრიეტარული პროგრამული უზრუნველყოფა
სტივენ ბარტონი

**სტივენ ბარტონი** (; დ. 17 სექტემბერი, 1982) — ბრიტანელი ფილმებისა და ვიდეო თამაშების კომპოზიტორი, რომელიც 2001 წლამდე ცხოვრობდა და მოღვაწეობდა ლოს-ანჯელესში.
 
ის არის ურამრავი კინოფილმების, სატელევიზიო სერიალებისა და ვიდეო თამაშების მუსიკის ავტორი, მათ შორის ყველაზე ცნობილია „Call of Duty 4: Modern Warfare, „Titanfall, „CIRQUE DU SOLEIL: ზღაპრული სამყარო“ და „მოტორისტი“.

## რესურსები ინტერნეტში
* 
* 

## სქოლიო
კატეგორია:ინგლისელი კომპოზიტორები
კატეგორია:დაბადებული 17 სექტემბერი
კატეგორია:დაბადებული 1982
კატეგორია:ვიდეო თამაშების კომპოზიტორები
კატეგორია:ცოცხალი ადამიანები
ჩაის სოკო

მინი|მარჯვნივ|250პქ|ჩაის სოკო ქილაში
**ჩაის სოკო**, **იაპონური სოკო**, **მანჯურიული სოკო** შედგება ორგვარი მიკროორგანიზმებისაგან: საფუარი სოკოსა () და ბაქტერიისაგან (უფრო ხშირად Acetobacter xylinum). ვითარდება ფენოვანი ლორწოვანი აპკის სახით, რომელიც წარმოიქმნება შაქრიანი ხსნარის (დაშაქრული ჩაის ნაყენის) ზედაპირზე, სოკო იწვევს შაქრის დუღილს და წარმოქმნის სპირტსა და ნახშორორჟანგს, ბაქტერიები კი სპირტს ჟანგავენ ძმარმჟავად. ასეთი ხსნარი მომჟავო-მოტკბო და ოდნავ შუშხუნა სასმელია. ჩაის სოკოს ანტიბიოტიკური თვისებები აქვს და ზოგიერთ ვიტამინს შეიცავს.

## ლიტერატურა 
კატეგორია:გაზირებული სასმელები
კატეგორია:ალტერნატიული მედიცინა
კატეგორია:მიკოლოგია
ჩაის საწმენდი მანქანა

**ჩაის საწმენდი მანქანა** — სტაციონალური მანქანა (ჩა-300), რომელსაც იყენებენ მანქანით მოკრეფილი მწვანე ჩაის ფოთლის გასაწმენდად არასტანდარტული დუყებისა და სხვა მინარევებისაგან. მისი ძირითადი კვანძებია ჩარჩო, მიმწოდი, ძირითადი გამომტანი დისკურა და ლენტური ტრანსპორტიორები, ჰაერსატარიანი ვენტილატორი და უჯრედებიანი დოლები. მიმწოდი ტრანსპორტიორი არის უსასრულო ლენტი, რომელზეც დამაგრებულია ალუმინის კუთხედები, ჩამტვირთავი ბუნკერი და რეზინისფრთებიანი ტარაბუა. ძირითადი ტრანსპორტიორი, რომელიც ჩაის ფოთოლს ჰაერსატარის ქვეშ გადააადგილებს, წარმოადგენს სწორკუთხა უჯრედებიან უსასრულო მავთულის ლენტს, რომელიც ორი ლითონის დოლზეა გადაჭიმული. გამომტანი დისკური ტრანსპორტიორი მოთავსებულია ჰაერსატარის ზედა ნაწილში და მას მინარევები გამოაქვს. ოთხი 70x70x60 მმ და სამი 40x40x42 მმ უჯრედებიანი დოლი ჩაის მწვანე ფოთლის მასას წმენდს მსხვილი მცირედ გაუხეშებული და უხეში დუყებისაგან.

გასაწმენდ ჩაის ფოთოლს ხელით ყრიან მიმწოდი ტრანსპორტიორის ბუნკერში. ამ ტრანსპორტიორს ჩაის ფოთოლი ძირითად ტრანსპორტიორზე გადააქვს. ვენტილატორით შექმნილი აღმავალი ჰაერის ნაკადი ჩაის მწვანე ფოთლებისაგან ცალ-ცალკე გამოჰყოფს ნაზ, მცირედ გაუხეშებულ და ხმელ ფოთლებს. მათ მიიწოვს გამოსატანი დისკური ტრანსპორტიორი და მესამე ფრაქციის ნარჩენების ყუთში გადაიტანს. ჩაის მწვანე ფოთლის დანარჩენი მასა ძირითადი ტრანსპორტიორიდან უჯრედიან დოლზე ხვდება. მინარევები, რომელთა ზომები დოლის უჯრედების ზომაზე დიდია, ნარჩენების მეორე ფრაქციის ყუთში მოიყრის თავს. დარჩენილი გაწმენდილი მასა, რომელიც დოლების უჯრედებიდან გადმოიყრება, ლენტური ტრანსპორტიორით პირველი ფრაქციის ყუთში იყრება.

მანქანას ამუშავებს ორი 1,0 კვტ და 1,7 კვტ სიმძლავრის ელექტროძრავა.

## ლიტერატურა 
კატეგორია:მეჩაიეობა
ვაჟა კაჭარავა

**ვაჟა კაჭარავა** (დ. 2 იანვარი, 1937, თბილისი) — ქართველი და საბჭოთა ფრენბურთელი, საბჭოთა კავშირის სპორტის დამსახურებული ოსტატი (1965).   

## ბიოგრაფია
თამაშობდა თბილისის „ბურევესტნიკსა“ (1955-­64) და მოსკოვის „დინამოში“ (1965-­71), იყო ამ გუნდების კაპიტანი; თამაშობდა სსრკ ნაკრებში (1959­-67). 1964 წლის ტოკიოს ოლიმპიური თამაშების ჩემპიონი, ევროპის ჩემპიონი (1967) და მესამე პრიზიორი (1963), მსოფლიო ჩემპიონატის მესამე პრიზიორი (1966), მსოფლიოს თასის მფლობელი (1965), მსოფლიო უნივერსიადის ორგზის ჩემპიონი (1963, 65). სსრკ სპარტაკიადების ორგზის მეორე (1967, 71) და მესამე (1963) პრიზიორი. სსრკ ახალგაზრდული ნაკრების (1976­-77), სსრკ სტუდენტური ნაკრების (1977) და საქართველოს ნაკრების (1984­-94) მთავარი მწვრთნელი. რუსეთისა და სსრკ დამსახურებული მწვრთნელი. 1990 წელს დაასახელეს სსრკ საუკეთესო მწვრთნელთა შორის. ღირსების, გორგასლის II ხარისხის და სეოკის ორდენების კავალერი.

2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა ჯემალ კასრაძის წიგნი „ვაჟა კაჭარავა“. 2017 წლის 16 სექტემბერს, საქართველოს სპორტისა და ახალგაზრდობის საქმეთა სამინისტროს გადაწყვეტილებით, ვაჟა კაჭარავა სპორტის რაინდის საპატიო წოდებით დაჯილდოვდა, ახალი თბილისის ტერიტორიაზე მდებარე ფრენბურთის არენას კი მისი სახელი მიენიჭა.

## ძირითადი შედეგები 
## რესურსები ინტერნეტში 
* ვაჟა კაჭარავა — ქართული სპორტი
* ვაჟა კაჭარავა — ბიბლიოვიკი
* ვაჟა კაჭარავა — მემატიანე

## სქოლიო
კატეგორია:დაბადებული 2 იანვარი
კატეგორია:დაბადებული 1937
კატეგორია:ქართველი ფრენბურთელები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური ჩემპიონები
კატეგორია:ბრწყინვალების საპრეზიდენტო ორდენის კავალრები
კატეგორია:თბილისში დაბადებულები
კატეგორია:ცოცხალი ადამიანები
ვიკის უყვარს დედამიწა

**ვიკის უყვარს დედამიწა**, შემოკლებით **ვუდ** (, WLE) — ყოველწლიური საერთაშორისო ფოტოგრაფიული კონკურსი, რომელსაც ორგანიზებას ვიკიპედიის საზოგადოების წევრები ადგილობრივი ვიკიპედიელების დახმარებით უწევენ. კონკურსში მონაწილეები ფოტოებს უღებენ ბუნებრივ ძეგლებსა და ლანდშაფტებს მონაწილე ქვეყნებში და მათ ვიკისაწყობში ტვირთავენ. ღონისძიების მიზანია, შეიქმნას დაცული ტერიტორიების ამსახველი ფოტოსაცავი, ამისათვის „ვიკის უყვარს დედამიწა“ ახალისებს ფოტოგრაფებს, რომ გადაიღონ მონაწილე ქვეყნის ასეთი მხარეები და განათავსონ ისინი თავისუფალი ლიცენზიით და რომელთა გამოყენება ყველას და ყველგან შეეძლება.
## ისტორია
პირველი ვუდ-ი, როგორც საპილოტე პროექტი, 2013 წელს უკრაინაში ჩატარდა. პროექტის მოთავე იყო ეთნოგრაფი ივან ბუკეტი. შემდეგ წელს პროექტი საერთაშორისო გახდა და სხვა ქვეყნებშიც გავრცელდა. 2014 წელს კონკურსი ევროპის მიღმა გავრცელდა და 16 ქვეყანაში ჩატარდა. მომდევნო 2015 წელს ვიკის უყვარს დედამიწის ფარგლებში 26 ქვეყნიდან 8 500-ზე მეტმა მონაწილებ 100 000-ზე მეტი ფოტო ატვირთა.

„ვიკის უყვარს დედამიწა 2016-ის“ განმავლობაში 26 ქვეყნიდან 7 000-ზე მეტმა მონაწილემ 75 000-ზე მეტი საკუთარი ფოტო წარადგინა.
## ვუდ საქართველოში
მინი|მარცხნივ|საქართველოს „ვიკის უყვარს დედამიწა 2017-ის“ გამარჯვებული ფოტო.
საქართველო ვიკის უყვარს დედამიწას 2017 წელს შეუერთდა. კონკურსის ფარგლებში 24-მა მონაწილემ ჯამში 861 ფოტო ატვირთა. საქართველოს „ვიკის უყვარს დედამიწა 2017-ის“ საპრიზო ფონდი 900 ₾ იყო. საქართველოში ჩატარებული ვუდ-ის პირველი გამარჯვებული გახდა ფოტო, რომელზეც ასახულია მამრი შვლის ნუკრი ლაგოდეხის დაცულ ტერიტორიებზე.

## საერთაშორისო ვუდ-ის გამარჯვებულები

## საქართველოს ვუდ-ის გამარჯვებულები
### 2017 წელი

File:მამრი_შვლის_ნუკრი_ლაგოდეხის_დაცულ_ტერიტორიებზე.jpg|[1] Vacheraindeli
File:Early Spring Snowmelt Chaukhi Massif near or part of Kazbeki National Park.jpg|[2] Twhrl
File:Martvili 28.jpg|[3] Paata vardanashvili
File:Pixel Apotheosis.jpg|[4] Bmphotography
File:Black Rock Lake 1.jpg|[5] Paata vardanashvili
File:Lagodekhi 12.jpg|[6] Paata vardanashvili
File:Kinchkha 28.jpg|[7] Paata vardanashvili
File:ღრუბლებში შეფუთული ყაზბეგი.jpg|[8] Gigilo12
File:Chaukhi Massif known as Dolomites of Georgia ta sunset near or part of Kazbeki National Park.jpg|[9] Twhrl
File:Bugdasheni Managed Reserve 1.jpg|[10] Paata vardanashvili

## იხილეთ აგრეთვე
*ვიკის უყვარს დედამიწა 2017 საქართველო
*ვიკის უყვარს დედამიწა 2018 საქართველო

## რესურსები ინტერნეტში
* 
## სქოლიო
კატეგორია:ვიკის უყვარს დედამიწა
კატეგორია:ფესტივალები ანბანის მიხედვით
ლორო ბორიჩის სტადიონი

**ლორო ბორიჩის სტადიონი** () — მრავალფუნქციური სტადიონი შკოდერში, ალბანეთში. საშინაო მატჩებს სტადიონზე მართავს საფეხბურთო კლუბი „ვლაზნია“ და ძირითადად გამოიყენება საფეხბურთო მატჩებისთვის. სტადიონზე მუშაობა დაიწყო 1950 წლის 17 მაისს და გაიხსნა 1952 წლის 1 მაისს. სახელი დაერქვა კომუნისტი პარტიზანის ვოიო კუშის პატივსაცემად. 1980-იან წლებში ჩაუტარდა რეკონსტრუქცია. 1990 წელს, ალბანეთში კომუნისტური წყობილების დაცემის შემდეგ სტადიონს სახელი შეცვალა ყოფილი ფეხბურთელის, ლორო ბორიჩის პატივსაცემად. 2003 წლის 29 მარტს „ლორო ბორიჩი“ მასპინძლობდა ალბანეთსა და რუსეთის ნაკრებს შორის გამართულ 2004 წლის ევროპის ჩემპიონატის საკვალიფიკაციო მატჩს. მატჩი დასრულდა ალბანელთა გამარჯვებით 3-1.

2016 წელს მეორედ ჩაუტარდა რეკონსტრუქცია და ტევადობა 16,022-მდე გაიზარდა. „ქემალ სტაფას“ შემდეგ „ლორო ბორიჩი“ სიდიდით მეორე სტადიონია ალბანეთში.

## იხილეთ აგრეთვე 
* ელბასან არენა

## რესურსები ინტერნეტში
*
*Loro Borici Reconstruction Project

## სქოლიო
კატეგორია:ეროვნული სტადიონები
აჰმადუ აჰიჯოს სტადიონი

**აჰმადუ აჰიჯოს სტადიონი** — მრავალფუნქციური სტადიონი კამერუნის დედაქალაქ იაუნდეში. ძირითადად გამოიყენება საფეხბურთო მატჩებისთვის, მაგრამ ასევე აღჭურვილია მძლეოსნობისთვის საჭირო ობიექტებით. სტადიონი 1972 წელს აშენდა და 42 500 მაყურებელს იტევს. 2016 წლის აფრიკის ქალთა საფეხბურთო ჩემპიონატის წინ სტადიონს რეკონსტრუქცია ჩაუტარდა. 1980 წელს სტადიონზე გამართულ ერთ-ერთ მატჩზე მაყურებელთა რეკორდული რაოდენობა 120 000 ადამიანი დაფიქსირდა. სტადიონს იყენებს კამერუნის საფეხბურთო ნაკრები და საფეხბურთო კლუბები „კანონ იაუნდე“ და „ტონერი“.

## რესურსები ინტერნეტში
*ფოტოები  worldstadiums.com-ზე
*ფოტოები fussballtempel.net-ზე

## სქოლიო 
კატეგორია:ეროვნული სტადიონები